Juwono Sudarsono

Juwono Sudarsono () inggih punika salah satunggalipun pulitikus Indonésia ingkang njabat Mantri Pertahanan awit 21 Oktober 2004 ngnatos dumugi 22 Oktober 2009.Juwono Sudarsono  dipunundhuh tanggal 23 September 2011) Panjenenganipun punika Mantri Pertahanan kapisan ingkang kapilih saking golongan sipil. Sadèrèngipun punika sadangunipun 40 taun, saking taun 1959 ngantos 1999, Mantri Pertahanan tansah dipunjabat déning kalangan militér.Prof.Dr.Juwono Sudarsono dipunundhuh tanggal 23 September 2011)

Panjenenganipun punika lulusan sarjana saking Universitas Indonésia lan Ph.D. saking London School of Economics and Political Science, London. Panjenenganipun punika putranipun Soedarsono, tilas Mantri Dalam Negeri Indonésia nalika Kabinet Sjahrir II.

Nalika wekdal pamaréntahanipun Présidhèn BJ Habibie wonten ing Kabinet Reformasi Nasional, Juwono Sudarsono njabat Mantri Pendidikan Nasional, lajeng nalika wekdal pamaréntahanipun Présidhèn Abdurrahman Wahid panjenenganipun pinitados dados Mantri Pertahanan (1999-2000).

Panjenenganipun ugi dipunangkat dados Duta Besar Luar Biyasa Berkuasa Penuh kanggé Inggris ngantos taun 2004. Nalika tanggal 21 Oktober 2004 panjenenganipun dipunlantik minangka Mantri Pertahanan ing pamaréntahanipun Présidhèn Susilo Bambang Yudhoyono ngantos dumugi taun 2009.

 Cathetan suku 

 Pranala njawi 
Juwono Sudarsono 

Kategori:Artikel mawa basa krama
Kategori:Éropah-Indonésia
Kategori:Alumni Universitas Indonésia
Kategori:Mantri Dhépènsi Indonésia
Kategori:Mantri Wiyata Indonésia
Kategori:Mantri Kabinet Indonésia Bersatu
Kategori:Mantri Kukuban Marta Indonésia
Kategori:Lair 1942